open-index/open-wikipedia-markdown huggingface dataset:
לוטוס אתרוג

**לוטוס אתרוג** (נולדה ב-13 באוקטובר 1982) היא יוצרת ושחקנית ישראלית, ממייסדי אנסמבל ציפורלה, בו היא כותבת, משחקת ומלמדת.

## ביוגרפיה
אתרוג גדלה ברמת השרון ובתל אביב. אימה היא אומנית פלסטית, ואביה יפני. הוריה הכירו במהלך טיול של האם במזרח הרחוק. האב עזב את המשפחה כאשר לוטוס ואחותה התאומה היו בנות חודש.

בגיל 18 החלה לחפש אחר אביה ולנסות ליצור עימו קשר. לאחר מספר שנים הוא הגיב, וכאשר סיימה אתרוג את לימודי המשחק בסטודיו למשחק ניסן נתיב, היא נסעה לפגוש אותו.

כשפגשה את אביה גילתה שפרט לה ולאחותה, לאביה יש עוד תשעה ילדים באיטליה, בארצות הברית וביפן.

מתגוררת עם בן זוגה ושתי בנותיהם בתל אביב.

## קריירה
החל מגיל צעיר נמשכה אתרוג לתחומי האמנות: ציור, צילום, ריקוד, משחק ועוד. היא למדה בבית הספר התיכון לאמנויות עירוני אלף בתל אביב. כשהייתה בת 14 הוציאה יחד עם חבריה לבית הספר עיתון עצמאי, וכשהייתה בת 17 הפיקה הצגה בה גם השתתפה כשחקנית בפסטיבל עכו.

לאחר סיום לימודיה בניסן נתיב הקימה ביחד עם חבריה ללימודים, בין היתר: דאנה איבגי, אפרת אביב, תמרה קלינגון ובן פרי, את אנסמבל ציפורלה, שמעביר סדנאות בארגונים ובבתי ספר ומופיע ברחבי העולם.

## פילמוגרפיה
#### בטלוויזיה ובקולנוע
* מאנקיז- סדרת נוער בטין ניק.
* הנחלה - קומדיית מצבים ישראלית
* מר עגבנייה - סדרת טלוויזיה לילדים, בערוץ הופ!
* פולמון - הוט בידור ישראלי
* מתים לרגע - HOT3
* המשרד - עונה 2 - בתפקיד טינה.
* הבור- סרט קצר, פסטיבל הקולנוע לוקרנו
* ספיידרז - סדרת נוער בטין ניק.

#### מופעים
* עקיצה טבעית
*התקפת לב
*worldwide
מאת אנסמבל ציפורלה.

## קישורים חיצוניים

* לוטוס אתרוג באתר ניסן נתיב בית הספר למשחק
* 

## הערות שוליים

קטגוריה:שחקניות ישראליות
קטגוריה:יוצרות בעברית
קטגוריה:תאומים ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:שחקנים ישראלים
קטגוריה:יוצרים בעברית
קטגוריה:ישראליות שנולדו ב-1982
קטגוריה:ישראלים שנולדו ב-1982
קטגוריה:סגל הסטודיו למשחק ניסן נתיב
Hyve Group

קבוצת **Hyve Group plc**, או **קבוצת ITE** לשעבר, היא מארגנת בינלאומית של תערוכות וכנסים. הקבוצה מארגנת למעלה מ-130 תערוכות וכנסים מסחריים מדי שנה ב-14 מדינות ומעסיקה למעלה מ-1,200 עובדים ב-17 משרדים ברחבי העולם. החברה הצהירה על חזון לספק את הפורטפוליו המוביל בעולם של אירועים מונחי תוכן, חובה להשתתף עם חוויה יוצאת מן הכלל והחזר השקעה עבור לקוחותיה. החברה נסחרת בבורסה לניירות ערך בלונדון.

## היסטוריה
הקבוצה הוקמה על ידי משפחת שאשואה בשם "תערוכות סחר בינלאומיות" (ITE) בשנת 1991 ואז השיקה סדרת אירועי סחר בכלכלות השוק החדשות של רוסיה וחבר המדינות. היא הונפקה לראשונה בבורסת לונדון בשנת 1998. בשנת 2008 היא רכשה את Primexpo NW LLC, מארגן כנסים הממוקם בסנקט פטרבורג ורכשה לאחר מכן עסקים נוספים במוסקבה (MVK), קרסנודאר (Krasnodar LLC), איסטנבול (YEMF ו-Exhibitions Platform), קייב (Autoexpo ו-Beautex), מומבאי (ABEC) וקואלה לומפור (Trade Link).

החברה מיתגה מחדש מקבוצת ITE לקבוצת Hyve בספטמבר 2019.

בדצמבר 2019 רכשה Hyve שני אירועים בארצות הברית: "Shoptalk" ו-"Groceryshop".

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בלונדון
קטגוריה:תערוכות
שברולט קמארו הדור השני

**[[שברולט קמארו]] הדור השני** היא מכונית פוני אמריקאית, שיוצרה על ידי שברולט בין השנים 1970 ל-1981.

## המודלים שמשתתפים בדור השני
המודלים היו ממש דומים חוץ מה-SS שהיה שונה מהם.

#### RS
הגיע עם מנוע V8 3.8 L שמספק כ-350 כ"ס ובהמשך עם מנוע אחר.

#### Z28
הגיע עם מנוע V8 3.8 L שמספק כ-350 כ"ס ובהמשך עלה הכוח סוס בקצת.

#### SS
הגיע עם מנוע V8 3.8 L שמספק כ-350 כ"ס ובהמשך עם מנוע V8, שונה בצורה מהמודלים האחרים.


קובץ:Camero 79 z28.jpg|Z28
קובץ:1971 Camaro SS.jpg|SS
קובץ:'80 Chevrolet Camaro RS (Auto classique Laval '11).JPG|RS


## שיפורים לפי שנה
1970- התחלת היצוא.

1971- קצת שינויים במראה.

1972- עצירת היצור למשך 174 יום עקב תקלות.

1973- חבילות חדשות לרכבים.

1974- גדילה בכמה מ"מ.

1975- העלאת הספק ה-כ"ס.

1976- שינויים במראה.

1977- העלאת הכוח סוס לקמארו Z28.

1978- צבעי גוף חדשים.

1979- החלפת פנים המכונית.

1980- החלפת מנוע V6 ל- V8.

1981- הוספת בקרת מחשב למנוע וסיום יצור.

## גלריה

קובץ:'71 Chevrolet Camaro RS (Cruisin' At The Boardwalk '10).jpg|RS
קובץ:Camaro SS (10754188904).jpg|SS
קובץ:Chevrolet Camaro SS Coupe (Orange Julep).jpg|SS
קובץ:Chevrolet SS Camaro Coupe (Orange Julep).jpg|SS
קובץ:Chevrolet Camaro SS Coupe (Orange Julep).JPG|SS
קובץ:'69 Chevrolet Camaro SS Coupe (Orange Julep '10).jpg|SS
קובץ:Austrian 500 US-CAR DAYS 2019 105.jpg|Z28
קובץ:Chevrolet Camaro Z 28 Coupe (Orange Julep).jpg|Z28
קובץ:'69 Chevrolet Camaro Z28 Coupe (Orange Julep) 2.jpg|Z28
קובץ:Chevrolet Z 28 Camaro Coupe (Gibeau Orange Julep).jpg|Z28

## ראו גם
* שברולט קמארו
*שברולט קמארו הדור השישי
*שברולט קמארו הדור החמישי
*שברולט קמארו הדור הרביעי
*שברולט קמארו הדור השלישי

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות שרירים
קטגוריה:מכוניות אמריקאיות
קטגוריה:דגמי מכוניות שהושקו ב-1970
קטגוריה:שברולט קמארו
קטגוריה:כלי רכב אמריקאיים
גווינת' קיוורת'

**גווינת' אנז'ולי קיוורת**' (באנגלית: **Gwyneth Anjuli Keyworth**; נולדה ב-15 בספטמבר 1990) היא שחקנית ולשית.

## ביוגרפיה
קיוורת' נולדה באברסטווית' שבוויילס. היא התחילה לשחק בתיאטרון לנוער בשפה הוולשית. בהמשך החלה להופיע עם התיאטרון הלאומי לנוער .

אחרי שסיימה את לימודיה באקדמיה המלכותית לאמנות הדרמה, הופיעה קיוורת' בתוכניות טלוויזיה בריטיות, בהן בסדרה "עברייני על" ו-"The Great Outdoors". ב-2012 השתתפה קיוורת' בסרט "אפי הופקינס". ב-2014 שיחקה בדרמה הקומית "קרוב יותר לירח".

בתיאטרון הופיעה קיוורת' בשנת 2015 בהפקה של הגלוב של המחזה "הכפירה שבאהבה" מאת הלן אדמונדסון, ובהפקה של המחזמר "חנות קטנה ומטריפה". ב-2014 כיכבה בתפקיד פריאל בקומדיה "Vodka Diaries". ב-2015 גילמה את קליאה בעונה החמישית של הסדרה "משחקי הכס" של רשת HBO.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה ולשיות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1990
קטגוריה:בריטים שנולדו ב-1990
ריינהולד לפסיוס

**ריינהולד לפסיוס** (גרמנית: **Reinhold Lepsius**; 14 ביוני 1857 – 16 במרץ 1922), היה צייר דיוקנאות ואמן גרפי גרמני חבר הזצסיון הברלינאי.

## קורות חיים
ממוזער|358x358 פיקסלים|רינהולד לספיוס בסטודיו שלו, 1892
ריינהולד נולד בברלין, בנו של קרל ריכרד לפסיוס (1810–1884), פרופסור באוניברסיטת "פרדריק ויליאם" ומייסד המוזיאון המצרי, ואשתו אליזבת קליין (1828–1899), בתו של המלחין ברנהרד קליין, נכדתו של פרידריך ניקולאי. אחיו הצעיר יוהנס לפסיוס הפך לתאולוג פרוטסטנטי, הומניסט ומזרחן.

ריינהולד לפסיוס היה קשור באופן סגנוני לזצסיון הברלינאי ובמידה מסוימת לאימפרסיוניזם הגרמני. הוא היה אחד הציירים הראשונים שצייר מתוך תצלומים של הדמות. לפסיוס נודע בדיוקנאותיו של הארכאולוג ארנסט קרטיוס, הפילוסוף וילהלם דילתיי, והמשורר סטפן ג'ורג' שארגן מפגשים ספרותיים בביתו בווסטנד. הוא נבחר לחבר באקדמיה הפרוסית לאמנויות בשנת 1916 והצטרף גם לדויטשר קונסטלרבונד ("התאחדות האמנים הגרמנים").

הוא היה נשוי לציירת סבין לפסיוס, לבית גרף (1864–1942), אחותו של היסטוריון האמנות בותו גרף. לזוג נולד בן, סטפן, יליד 1897 ונקרא על שם המשורר סטפן ג'ורג'. הוא נהרג במלחמת העולם הראשונה בתחילת אפריל 1917.

לפסיוס נפטר בברלין חמש שנים לאחר מכן בגיל 64.

רבים מדיוקנאותיו שהזמינו לקוחות יהודים נחשבים לאבודים לאחר הביזה הנאצית.

## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1850
קטגוריה:גרמנים שנפטרו ב-1922
יחסי הממלכה המאוחדת – לסוטו

ממוזער|הנציבות העליונה של לסוטו בלונדון
**יחסי הממלכה המאוחדת–לסוטו** הם היחסים הדיפלומטיים שבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]** לבין **[[לסוטו|ממלכת לסוטו]]**.

## סקירה כללית
ב-1818 איחד מושושואה הראשון את שבטי הבסוטו והפך למלכם. בתקופת שלטונו התרחשו קרבות עזים בין לסוטו לדרום אפריקה ורבים משטחיה של לסוטו נכבשו. על מנת להציל את ממלכתו, פנה המלך למלכה ויקטוריה בבקשת סיוע, והשטח שהוא כיום לסוטו הפך לפרוטקטורט בריטי בשנים 1871-1868, ובהמשך, מאז 1884, למושבת כתר בריטית (Crown colony) בסוטולנד .

לסוטו זכתה בעצמאותה מידי בריטניה ב-4 באוקטובר 1966. מאז עצמאותה לסוטו חברה בחבר העמים הבריטי ושמרה על קשרים חזקים עם בריטניה, ואף החליפה נציבים עליונים בין הממשלות בהתאמה. הממלכה המאוחדת שמרה על מעמדה כאחת מספקיות ציוד ההגנה העיקריות של לסוטו, כמו גם השקעה משמעותית שהגיעה מבריטניה כדי לסייע במניעה ובניהול איידס / HIV וכן בפרויקטים תשתיתיים אחרים.

בשנת 2005 סגרה בריטניה את הנציבות העליונה במאסרו. מאז אמצע 2014, למדינות אירופה החברות באיחוד האירופי כבר לא היו שגרירויות משלהם במאסרו. כעת הם מיוצגים על ידי משלחת האיחוד האירופי. היוצאת מן הכלל היחידה היא בריטניה, שפתחה שגרירות דו-צדדית חדשה במאסרו במאי 2019 בגלל הברקזיט ורצונה להחיות את חבר העמים הבריטי.

## נציגויות דיפלומטיות
* בריטניה מחזיקה בלסוטו נציבות עליונה במאסרו.
* לסוטו מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרס סדרברי

**פרס סדרברי** (בשוודית: **Söderbergska priset**) הוא פרס מדעי, המוענק אחת לשנתיים לחוקרים בולטים בכלכלה או במשפטים ובכל שנה שנייה ברפואה. הפרס נוסד במשותף בשנת 1986 על ידי קרנות טושטן סדרברי ורגנאר סדרברי. משנת 2014, קרן טושטן סדרברי עומדת לבדה מאחורי הפרס. בשנים 1987–2015 הוא הוענק על ידי מלך שוודיה, באמצעות האקדמיה השוודית למדעים וכל שנתיים ברפואה באמצעות האגודה הרפואית השוודית. סכום הפרס הוא מיליון קרונה שוודית שהם כ־115,000 דולר ארצות הברית, נכון לשנת 2020.
הפרס מוענק על מאמצים בעלי ערך מדעי גבוה, שהשפעותיהם נחשפו בעשר השנים האחרונות. הפרס נועד להדגיש מאמצים משמעותיים ולעודד מחקר ופיתוח נוסף בתחומי הדעת.

## זוכי הפרס
**<small>הערה:</small>** * פרס לכלכלה או (*) פרס למשפטים, * * פרס לרפואה

## ראו גם
* קרן טושטן סדרברי (בשוודית)

## קישורים חיצוניים
* אתר האינטרנט של פרס סדרברי (בשוודית)

## הערות שוליים

סדרברי
סדרברי
סדרברי
אודסה (טקסס)

**אודסה** (באנגלית: **Odessa**) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-123,000 תושבים.

מבחינה פוליטית, העיר מנוהלת על ידי מועצה בת שישה חברים הנבחרים על ידי כלל תושבי העיר.

מבחינה כלכלית, הנפט הוא מרכיב משמעותי בפעילות הכלכלית של העיר. מעסיקים משמעותיים נוספים הם החברות וולמארט והליברטון.

## היסטוריה
ההתיישבות באזור נוסדה בשנת 1881 כתחנת מים ונקודת הובלת בקר ברכבת טקסס. סניף הדואר הראשון נפתח בשנת 1885. היישוב הוכרז כעיר בשנת 1927. בתקופה זו העיר חוותה צמיחה משמעותית בעקבות גילוי נפט בסביבתה. בשנת 1925 מנתה האוכלוסייה רק 750 איש. עד 1929 המספר עלה ל-5,000 נפש. בשנת 1950 כבר התגוררו בעיר כ-29,495 תושבים.

## קישורים חיצוניים

* 
* 

קטגוריה:טקסס: ערים
קטגוריה:יישובים שהוקמו ב-1881
יחסי הממלכה המאוחדת – קיריבטי

**יחסי הממלכה המאוחדת–קיריבטי** הם היחסים הדיפלומטיים בין הממלכה המאוחדת של בריטניה הגדולה וצפון אירלנד לבין הרפובליקה של קיריבטי.

## היסטוריה
האיים נקראו על שם רב החובל הבריטי תומאס גילברט אשר חצה את האיים בשנת 1788.

בשנת 1892 הפכו האיים לפרוטקטורט בריטי, ולמושבה בשנת 1916.

במהלך מלחמת העולם השנייה האיים נכבשו והוחזקו על ידי יפן בין השנים 1941–1943. בנובמבר 1943 כבשו האמריקאים את אטול טאראווה במה שנודע כקרב טאראווה. ניסויים גרעיניים נערכו באזור סביב אחד האטולים, קריטימטי (אי חג המולד), על ידי בריטניה בסוף שנות החמישים, ועל ידי ארצות הברית בשנת 1962.

בשנת 1971 קיבלו האיים אוטונומיה ובשנת 1979 הפכו למדינה עצמאית. לאחר העצמאות כוננו שתי המדינות יחסים דיפלומטיים.

## שיתוף פעולה בפיתוח
באמצעות הממלכות השונות של חבר העמים הבריטי באזור (פיג'י, איי שלמה, פפואה גינאה החדשה, ניו זילנד ואוסטרליה) מקיימת בריטניה תוכניות דו-צדדיות עם קיריבטי בחסות משרד החוץ והקהילה, המחלקה לאיכות הסביבה והמחלקה לפיתוח בינלאומי ואחרים. משרדי ממשלה. ההתקשרות של ממשלת בריטניה בקיריבטי נמסרת ברובה באמצעות חבר העמים הבריטי, האיחוד האירופי והבנק האסייתי לפיתוח.

## נציגויות דיפלומטיות
* בעבר החזיקה בריטניה בקיריבטי שגרירות בדרום טאראווה, אולם היא נסגרה בשנת 2004, והיום היא מיוצגת באמצעות הנציבות העליונה בסובה, פיג'י.
* קיריבטי מחזיקה בבריטניה קונסוליית כבוד באברגווני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בומונט

**בומונט** (באנגלית: **Beaumont**) היא עיר במזרח טקסס שבארצות הברית, הממוקמת כ-137 ק"מ ממזרח ליוסטון. נכון לשנת 2019, אוכלוסיית העיר משוערת בכ-116,000 תושבים.

מבחינה פוליטית, העיר מנוהלת על ידי מועצה בת שבעה חברים. כארבעה נציגים נבחרים על ידי מחוזות בחירה, וכשלושה נציגים (ובהם ראש העירייה) נבחרים על ידי כלל התושבים.

מבין התושבים הידועים שהתגוררו בעיר, ניתן למנות את רוברט קריפן, ג.פ. "ביג בופר" ריצ'רדסון, בייב דידריקסון וקנדריק פרקינס.

## היסטוריה
בשנת 1824 הוקמה חווה על הנהר שבסמוך לעיר. בשנת 1835 הוקמה עיירה של ממש, אשר הוכרזה כעיר בשנת 1838. בשנים אלו הפעילות העסקית סבבה סביב נדל"ן, סחר וייצור עצים. בשנת 1892 החלה לפעול תעשיית אורז משגשגת מאוד בעיר, אשר פועלת עד היום. בשנת 1901 התגלה שדה נפט בסמוך לעיר, אשר הזניק את כלכלת העיר ואת מספר תושביה.

במהלך מלחמת העולם השנייה פעלו בעיר מספר מפעלים לייצור ספינות עבור צי ארצות הברית. באותן השנים, שמי בומונט שירתו את אימוני צועדי חיל האוויר של ארצות הברית. בתקופה זו המתיחות הגזעית עלתה על גדותיה עד כדי מהומות של ממש שגרמו למספר הרוגים.

בשנת 2005 העיר נפגעה בעקבות הוריקן ריטה, ובשנת 2017 הוריקן הארווי פגע אף הוא בעיר.

## קישורים חיצוניים

* 
* 

קטגוריה:טקסס: ערים
קטגוריה:יישובים שהוקמו ב-1835
ריצ'רדסון (טקסס)

**ריצ'רדסון** (באנגלית: **Richardson**) היא עיר בטקסס שבארצות הברית המהווה למעשה פרבר של דאלאס. נכון לשנת 2019, אוכלוסיית העיר משוערת בכ-121,000 תושבים.

מבחינה פוליטית, ריצ'רדסון מנוהלת על ידי מועצה בת שישה חברים הנבחרים על ידי כלל תושבי העיר.

מבחינה כלכלית, ריצ'רדסון היא מרכז לחברות תקשורת רבות וגדולות, ובהן: ורייזון תקשורת, Fujitsu, סיסקו מערכות, AT&T, id Software, סמסונג, ZTE וטקסס אינסטרומנטס. בסיס כלכלי משמעותי נוסף הוא תעשיית הביטוח שמספקת תעסוקה לתושבים רבים. אוניברסיטת טקסס בדאלאס יושבת בעיר וגם היא תורמת לכלכלה המקומית.

## היסטוריה
מתיישבים החלו להגיע לאזור ריצ'רדסון בשנות ה-40 וה-50 של המאה ה-19. לאחר מלחמת האזרחים האמריקנית הוקמה בסמוך להתיישבות קו מסילת רכבת שהאיצה את פיתוח העיירה אשר הוכרזה כעיר בשנת 1873. בשנת 1910 מספר התושבים עמד על כ-600 נפש. מספר זה הכפיל את עצמו עד שנת 1950. בשנים שלאחר מכן החלה צמיחה משמעותית כתוצאה משיפור התחבורה האזורית.

## קישורים חיצוניים

* 

קטגוריה:טקסס: ערים
קטגוריה:יישובים שהוקמו ב-1840
לואיסוויל (טקסס)

**לואיסוויל** (באנגלית: **Lewisville**) היא עיר בטקסס שבארצות הברית. נכון לשנת 2019, העריכו שאוכלוסיית העיר מנתה כ-109,000 תושבים.

מבחינה פוליטית, העיר מנוהלת על ידי מועצה בת שישה חברים הנבחרים על ידי כלל תושבי העיר אחת לשלוש שנים ואינם משויכים מפלגתית. ראש העיר אינו מצביע בדרך כלל, אלא מכריע רק במקרה של תיקו.

## היסטוריה
ההתיישבות באזור החלה בשנות ה-40 של המאה ה-19. בשנת 1845 נקברה ילדה אפרו-אמריקאית ממשפחת עבדים, ובכך נפתח בית הקברות המקומי. בשנים שלאחר מכן תעשיית הכותנה המשיכה לשגשג.

צמיחה משמעותית החלה בהתיישבות עם פתיחת קו הרכבת בשנת 1881. העיירה הוכרזה כעיר בשנת 1925. בשנת 1930 כבר התגוררו בעיר כ-850 תושבים. הצמיחה המשמעותית של העיר החלה בשנות ה-50. בשנת 1974 נפתח נמל תעופה בסמוך לעיר.

## קישורים חיצוניים

* 

קטגוריה:טקסס: ערים
קטגוריה:יישובים שהוקמו ב-1845
ווצ'יץ'

**ווצ'יץ**' (בסרבית: Vučić, Вучић; במקדונית: Вучиќ) הוא שם משפחה.

קטגוריה:שמות משפחה
אדוני ראש העיר

**אדוני ראש העיר** (באנגלית: **Mr. Mayor**) היא סדרת טלוויזיה אמריקאית מסוגת הקומדיית מצבים שעלתה לשידור ברשת NBC ב-7 בינואר 2021. היא נוצרה ונכתבה על ידי טינה פיי ורוברט קרלוק ומככבים בה טד דנסון, בובי מויניהן והולי האנטר. 

במאי 2022 בוטלה הסדרה אחרי שתי עונות.

## תקציר העלילה
הסדרה מציגה את חייו של איש עסקים עשיר, אותו מגלם טד דנסון, שמתמודד על ראשות עיריית לוס אנג'לס 

## שחקנים
* טד דנסון בתור **ראש העיר ברמר**
* בובי מויניהן בתור **ג'יידן**
* הולי האנטר בתור **ארפי**
* וולה לובל בתור **מיקאלה**
* מייק קבלון בתור **טומי**
* קיילה קנדי בתור **אורלי ברמר**

## סקירה

## הפקה
### פיתוח
ב-18 ביולי 2019 דווח כי רשת NBC הזמינה 13 פרקים לסדרת קומדיה ללא שם מאת טינה פיי ורוברט קרלוק בכיכובו של טד דנסון, אשר אמור לגלם איש עסקים עשיר המתמודד לראשות עיריית לוס אנג'לס. במקור הייתה הסדרה אמורה להוות המשך או חידוש לסדרת הטלוויזיה רוק 30 של פיי, כשאלק בולדווין חוזר על דמותו של ג'ק דונאגי, בעקבות הקריירה הפוליטית שלו בעיר ניו יורק. לאחר כשנה של משא ומתן, בולדווין נשר מהפרויקט והוחלף בדנסון. דנסון סירב לעבור מביתו בלוס אנג'לס, והסדרה שוכתבה מחדש כדי שתתקיים שם. ב-11 במאי 2020 הוכרז כי הסדרה תיקרא "Mr. Mayor".

הסדרה הופקה על ידי טינה פיי, ג'ף ריצ'מונד, רוברט קרלוק ודייוויד כורה. היא עלתה לשידור ב-7 בינואר 2021.

### ליהוק
בשנת 2019 דווח כי בובי מויניהן הצטרף לצוות השחקנים בתור ג'יידן ומאוחר יותר כי הולי האנטר הצטרפה גם לצוות השחקנים בתפקיד ארפי. בתחילת 2020 הצטרפה וולה לובל לצוות השחקנים בתפקיד מיקאלה, מייק קבלון הצטרף לצוות השחקנים כטומי, וקיילה קנדי הצטרפה לצוות השחקנים בתפקיד אורלי ברמר.

### צילומים
ב-12 במרץ 2020 הושהתה הפקת הסדרה בעקבות השפעת מגפת הקורונה.

## קישורים חיצוניים
* 

## הערות שוליים

קטגוריה:NBC: סדרות טלוויזיה
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בלוס אנג'לס

קטגוריה:סדרות טלוויזיה אמריקאיות שעלו לשידור בשנת 2021
יחסי גרמניה–קיריבטי

**יחסי גרמניה–קיריבטי** הם היחסים הדיפלומטיים בין הרפובליקה הפדרלית של גרמניה לבין הרפובליקה של קיריבטי.

## היסטוריה
הרפובליקה הפדרלית של גרמניה הכירה בקיריבטי על פי החוק הבינלאומי כשקיבלה עצמאות מבריטניה בשנת 1979. היחסים הדיפלומטיים בין המדינות כוננו ב-1 ביולי 1980.

קיריבטי חברה בקבוצת המדינות בנושא אקלים וביטחון באו"ם.

גרמניה זוכה להערכה רבה מצד תושבי קיריבטי, שכן מספר גדול של מלחים מהמדינה - כיום 560 איש - עובדים על ספינות גרמניות. לצד הענקת רישיונות דיג, העברות הכספים מהוות מקור המטבע הגדול ביותר במדינה. מרכז אימונים ימי (MTC) הוקם בקיריבטי על ידי חברות ספנות גרמניות בשנת 1967 והוא מנוהל עדיין על ידי מומחים מגרמניה. מאז הקמתה הכשירה החברה למעלה מ-5,000 מלחים.

## יחסי סחר
הסחר בין גרמניה לקיריבטי מוגבל מאוד. על פי נתוני משרד הסטטיסטיקה הפדרלי, הייצוא של גרמניה לקיריבטי הסתכם ב-30,000 אירו בלבד בשנת 2019, בעוד שהיבוא מהמדינה הסתכם ב-59,000 אירו.

## שיתוף פעולה בפיתוח
הרפובליקה הפדרלית של גרמניה מממנת מיקרו-פרויקטים של שיתוף פעולה טכני בקיריבטי. ה-Deutsche Gesellschaft für Internationale Zusammenarbeit (GIZ) GmbH מבצעת גם פרויקטים שונים במדינות האוקיינוס השקט מהם נהנית קיריבטי. מטרת הפרויקט האזורי הנוכחי, התמודדות עם שינויי אקלים באזור איי האוקיינוס השקט, היא לחזק את יכולות ההסתגלות לשינויי האקלים באזור על ידי מתן שירותי ייעוץ בין השנים 2009–2020. המימון הכולל של הפרויקט מסתכם ב-53.472 מיליארד אירו.

גרמניה מסייעת גם לקידום התפתחותה של קיריבטי באמצעות תרומותיה לקרן הפיתוח האירופית (EDF). הדגש העיקרי כאן הוא על בריאות, אך גם על פיתוח חקלאי, מקורות אנרגיה חלופיים והכשרה מקצועית.

## נציגויות דיפלומטיות
* גרמניה מיוצגת בקיריבטי באמצעות שגרירותה בוולינגטון, ניו זילנד.
* קיריבטי מחזיקה בגרמניה קונסוליית כבוד בהמבורג.

## קישורים חיצוניים
* יחסי גרמניה–קיריבטי, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלג'יריה – הרשות הפלסטינית

**יחסי אלג'יריה–הרשות הפלסטינית** מתייחסים ליחסים הנוכחיים וההיסטוריים בין אלג'יריה להרשות הפלסטינית. כיום אלג'יריה תומכת בתהליך השלום במזרח התיכון, אך אין לה שום יחסים עם ישראל.

## היסטוריה
אלג'יריה תמכה בפלסטינים נגד ישראל מאז שזכתה בעצמאות מצרפת בשנת 1962. החזית לשחרור לאומי של אלג'יריה תמכה בעקביות בעניין הפלסטיני. במהלך מלחמת העצמאות האלג'יראית בין השנים 1954–1962, פלסטינים רבים ראו באלג'יריה ובמאבק שלה לעצמאות מודל טוב ללמוד ממנו. אלג'יריה תמכה ב מאז 1970 ואף סיפקה נשק והכשרה למיליטנטים פלסטינים. בשנת 1974 נפתחה שגרירות פלסטינית באלג'יר ובשנת 1975, אלג'יריה נתנה חסות והצביעה לתמיכה בהחלטה 3379 של העצרת הכללית של האו"ם אשר השוותה את הציונות לגזענות (ההחלטה בוטלה מאוחר יותר עם החלטה 4686 של העצרת הכללית של האו"ם בשנת 1991, אך אלג'יריה הצביעה נגד אותה החלטה).

לאחר הסכמי קמפ דייוויד ב־1979 אלג'יריה ניתקה את כל היחסים הדיפלומטיים עם מצרים והמשיכה לתמוך בפלסטינים, אם כי הפעם בצורה פחות ברורה. במהלך האינתיפאדה הראשונה, אלג'יריה גינתה בחריפות את פעולות ישראל וכינסה את פסגת הליגה הערבית ב-1988. הכרזת העצמאות הפלסטינית התקיימה ב-15 בנובמבר 1988 באלג'יר, ואלג'יריה הייתה המדינה הראשונה בעולם שהכירה במדינת פלסטין עוד באותו יום וכוננה רשמית יחסים דיפלומטיים מלאים עימה ב-18 בדצמבר 1988. אולם אלג'יריה נכנסה במהרה לסערה פוליטית ועד מהרה התפתחה למלחמת אזרחים לאחר הבחירות לפרלמנט באלג'יריה בדצמבר 1991 שבוטל על ידי הצבא האלג'יראי בינואר 1992.

## יחסים עכשוויים
לאחר הסכמי אוסלו משנת 1993, אלג'יריה המשיכה לתמוך בעמדה הפלסטינית, ותמכה גם ביוזמת השלום הערבית משנת 2002. במהלך מבצע עופרת יצוקה אמר ראש ממשלת אלג'יריה אחמד אויחיא "בשם הממשלה, אני מביע את גינוינו החזק לפשעים נגד האנושות שביצעה ישראל למשך שבוע נגד בני עזה". לאחר המשט לעזה ב-2010, אלג'יריה גינתה "במילים החזקות ביותר" את ההתקפה הישראלית נגד צי הסיוע הבינלאומי לעזה וביקשה תגובה "חזקה פה אחד" מהקהילה הבינלאומית. במהלך מבצע עמוד ענן בנובמבר 2012, גינתה אלג'יריה, באמצעות דובר משרד החוץ, עמר בלני, את "התוקפנות הישראלית נגד רצועת עזה" וקראה למועצת הביטחון של האו"ם ולקהילה הבינלאומית לקחת על עצמם את אחריותם "ולשים סוף להסלמה מסוכנת זו" ב-29 בנובמבר 2012. במהלך מבצע צוק איתן בשנת 2014, שר החוץ רמטנה לממרה דחק בקהילה הבינלאומית לפעול כדי לגרום לישראל לחדול מיידית מהתקפותיה נגד פלסטין ולכבד את ההפוגה מנובמבר 2012. "תוך שהוא מגנה בחומרה את ההתקפות הברבריות נגד לעם הפלסטיני חסר ההגנה, אנו מאמינים כי התקפות אלה עודדו על ידי שתיקתה השאננה של הקהילה הבינלאומית למדיניות ההרחבה הישראלית והשפעתן השלילית על השלום והביטחון באזור", אמר לממרה. הוא גם הדגיש את הצורך בפעולה דחופה בתוך האומות המאוחדות כדי להגיע לנוסחה שמאלצת את ישראל לעצור את התוקפנות שלה בעזה.

ביולי 2022 אירחה אלג'יריה את יו"ר הרשות הפלסטינית אבו מאזן ואת יו"ר המועצה המדינית של חמאס איסמעיל הניה בטקס יום העצמאות של המדינה.

במהלך כנס בחירות באוגוסט 2024 הצהיר נשיא אלג'יריה עבד אל-מג'יד תבון כי "הצבא שלנו מוכן לגיע לעזה" עם מצרים תפתח את הגבול.

## הערות שוליים

קטגוריה:ערכים ללא קטגוריות פיזיות - יחסי חוץ
טיילר (טקסס)

**טיילר** (באנגלית: **Tyler**) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-107,000 תושבים. העיר קרויה על שם נשיא ארצות הברית ג'ון טיילר.

## היסטוריה
העיר הוקמה באפריל 1846. בעשרות שנותיה הראשונות של העיר, הייתה הכלכלה מבוססת על חקלאות וגידול עצים. עם פרוץ מלחמת האזרחים האמריקנית בשנת 1861, היו בעיירה למעלה מ-1,000 עבדים (35% מתושבי העיר). אזרחיה הלבנים של העיר תמכו באופן נלהב בקונפדרציה ורבים מהם התגייסו לצבא הדרום.

בשנת 1870 הוקם הבנק הראשון בעיר ותחנת הרכבת נוסדה בשנת 1874. בעשורים שלאחר מכן טיילר הפכה למרכז כלכלי וחקלאי אזורי. בנוסף על כך, מאפיין בולט של תקופה זו היה המתיחות הגזעית שגרמה למספר נרצחים אפרו-אמריקאים בלינצ'ים.

בשנת 1971 אוניברסיטת טקסס פתחה סניף מקומי בטיילר.

## ערים תאומות
* 
* 
* 
* 

## קישורים חיצוניים

* 
* 

קטגוריה:טקסס: ערים
קטגוריה:יישובים שהוקמו ב-1846
חורבת שיבתין

ממוזער|300x300 פיקסלים|מבט אל חירב'ת שיבתין מתצפית מהיישוב נילי
**חורבת שבתין** היא אתר ארכאולוגי, השוכן כ-500 מטר צפונית ליישוב ניל"י שבשומרון ובסמוך לכפר הפלסטיני שבתין, צפונית למודיעין עילית ומערבית לכפר הפלסטיני שיבתין האתר שוכן בגובה של 340 מטר מעל פני הים, ונמצא על תל מזרחית לכביש 446, בתחום המועצה האזורית מטה בנימין, בדרום־מערב השומרון.

## היסטוריה
ממוזער|חלקי בית בד לייצור שמן|300x300 פיקסלים

האתר נסקרלראשונה על ידי צוות סקר החרום, אשר מסרו אודות שרידי מבנים בנויים גזית, אבן ממל של בית בד וממצא חרסים מהתקופה 'הרומית-ביזנטית'. בסקר אפרים דווח על שרידי מבנים, בורות מים ושרידי בית בד. הסוקרים ליקטו חרסים מהתקופות הפרסית, הביזנטית ואסלאמית הקדומה. בראשית שנות ה-2000 נערכה באתר חפירת הצלה בידי ליאור שפירא במהלכה נחשפו שני בתי בד מן התקופה הביזנטית והאיסלאמית הקדומה.

ביוני 2015 האתר נסקר בידי צוות סקר דרום השומרון. בחלקו הדרומי של האתר התגלה מקווה טהרה. המקווה כולל מבוא מדורג ופתח קשות המוביל לחדר טבילה שצורתו מלבנית ודופנותיו מכוסים בטיח אפור. במדרון המערבי של גבעת האתר אותרו קברים ביניהם לפחות קבר כוכים אחד וכן גת גדולה. הסוקרים ליקטו חרסים מהתקופות הבאות: פרסית, הלניסטית, חשמונאית, רומית קדומה (כולל התקופה שבין המרידות), ביזנטית ואסלאמית קדומה.

לפי עדויות ארכאולוגיות האזור היה מיושב החל מתקופת הברזל בארץ ישראל. "ח'רבת שבתין", ונמצאו בו שרידי יישוב מהתקופה הפרסית בארץ ישראל והתקופה ההלניסטית בארץ ישראל. לפי "לקסיקון ארץ ישראל", ייתכן לזהות ב"ח'רבת שבתין" את העיר שבתן, הנזכרת ברשימת תחותמס השלישי, הנזכרת ברשימת רעמסס השני.

## גלריית תמונות

Horbat shibtin 22.jpg|חלקי בית בד
Horbat shibtin 21.jpg|חלקי בית הבד
Horbat shibtin 18.jpg|חלקי בית הבד
Horbat shibtin 17.jpg|מראה כללי של התל
Horbat shibtin 13.jpg|גומחות חצובות
Horbat shibtin 11.jpg|בור מים
Horbat shibtin 10.jpg|מראה כללי במרכז האתר
Horbat shibtin 23.jpg|בית בד עברי קדום
Horbat shibtin 24.jpg|בית בד עברי קדום


## לקריאה נוספת

גופנא ר' ופורת י', תשל"ב, "הסקר בארץ אפרים ומנשה", בתוך: מ' כוכבי (עורך), יהודה שומרון וגולן, סקר ארכאולוגי בשנת תשכ"ח, ירושלים, 235 (אתר מס' 224);

רביב ד', תשע"ד, "היישוב היהודי בפלך תמנה משלהי ימי הבית השני ועד מרד בר-כוכבא", בתוך: מ' ביליג (עורכת), מחקרי יהודה ושומרון, כג, אריאל, עמ' 174–175.

Finkelstein I., Lederman Z. & Bunimovitz S., 1997, A Highland of Many Cultures, The Southern Samaria Survey, The Sites, Tel Aviv, p. 194.

Magen Y., 2008, "Oil Production in the Land of Israel in the Early Islamic Period", in: A. Mallka ed.), Judea and Samaria Researches and Discoveries (JSP 6), Jerusalem, pp. 383-384.

## קישורים חיצוניים

## הערות שוליים

2020 11
קטגוריה:מועצה אזורית מטה בנימין
קטגוריה:השומרון: אתרים ארכאולוגיים
קטגוריה:יהודה ושומרון: אתרים ארכאולוגיים
קטגוריה:אתרים ארכאולוגיים יהודיים בארץ ישראל
קולג' סטיישן

**קולג' סטיישן** (באנגלית: **College Station**) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-118,000 תושבים. העיר ממוקמת כ-130 ק"מ צפונית-מערבית ליוסטון וכ-140 ק"מ צפונית-מזרחית לאוסטין.

בעיר פועל הקמפוס הראשי של אוניברסיטת טקסס A&M. בזכות האוניברסיטה ישנה פעילות רבה של ארגונים מדעיים וטכנולוגיים, ובהם נאס"א, המכונים הלאומיים לבריאות והקרן הלאומית למדע. אצטדיון הפוטבול של האוניברסיטה, קייל פילד, מכיל 102,733 מושבים, ונכון ל-2023 הוא האצטדיון הרביעי בגודלו בארצות הברית והשישי בגודלו בעולם.

בעיר ממוקמים הספרייה והמוזיאון הנשיאותיים על שם ג'ורג' הרברט ווקר בוש.

מבין תושביה הידועים של קולג' סטיישן ניתן למנות את נורמן בורלוג, ביארנה סטרוסטרופ, טיפאני ת'ורנטון, אלכס קארוסו ורוברט גייטס.

## היסטוריה
בשנת 1860 החלה להתפתח בארזור קולג' סטיישן הרכבת האזורית של טקסס, ובשנת 1871 נפתחה במקום המכללה שתהפוך מאוחר יותר לאוניברסיטת טקסס. בתחילת המאה ה-20 כבר התגוררו בעיירה כמעט 200 איש, והיא הוכרזה כעיר בשנת 1938. בשנה זו כבר התגוררו בעיר כ-2,000 תושבים.

## קישורים חיצוניים

* 

* 

קטגוריה:טקסס: ערים
יחסי גרמניה–פיג'י

**יחסי גרמניה–פיג'י** הם היחסים בין הרפובליקה הפדרלית של גרמניה לבין הרפובליקה של פיג'י.

## סקירה כללית
הרפובליקה הפדרלית של גרמניה ופיג'י כוננו יחסים דיפלומטיים ב-1 באוגוסט 1973. לגרמניה אין שגרירות בפיג'י אלא היא מיוצגת על ידי שגרירות גרמניה בוולינגטון, ניו זילנד. מאידך, פיג'י מיוצגת בגרמניה באמצעות הנציבות העליונה בלונדון, הממלכה המאוחדת.

## כלכלה ופיתוח
היחסים הכלכליים הדו-צדדיים מוגבלים. היבוא לגרמניה הסתכם בשנת 2019 ב-1.749 מיליון אירו ואילו היצוא הגרמני הסתכם ב-8.671 מיליון אירו.

ה-Deutsche Gesellschaft für Internationale Zusammenarbeit (GIZ) GmbH מקיים משרד אזורי בבירה סובה ומתאם משם את שיתוף הפעולה לפיתוח גרמניה עם האזור, כמו תוכנית אזורית להתאמה לשינויי אקלים ופרויקטים אזוריים המקדמים את ההגנה על המגוון הביולוגי הימי והחופי, כמו גם שימור יערות.

גרמניה תומכת גם בפיתוח מדינת האי ב באמצעות תרומותיה לקרן הפיתוח האירופית (EDF) ויישמה בעבר מיקרו-פרויקטים בתחומי התשתיות, בתי הספר והכשרה מקצועית ובריאות.

בשנת 2017, ועידת שינוי האקלים COP23 התקיימה בבון בראשות נשיאות פיג'י. שיתוף הפעולה הטוב והדוק בין המדינות סייע להבטיח כי הכנס יצליח. פיג'י חברה בקבוצת המדינות בנושא אקלים וביטחון באו"ם.

## קישורים חיצוניים

* יחסי גרמניה–פיג'י, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
ספוקיין ואלי

**ספוקיין ואלי** (באנגלית: **Spokane Valley**) היא העיר התשיעית בגודלה במדינת וושינגטון שבארצות הברית והפרבר המשמעותי של ספוקיין. נכון לשנת 2019, אוכלוסיית העיר משוערת בכ-101,000 תושבים.

## היסטוריה
ההתיישבות באזור החלה בשנת 1849, אך היא הוכרזה כעיר בשנת 2003.

## קישורים חיצוניים

* 

קטגוריה:מדינת וושינגטון: ערים
קטגוריה:יישובים שהוקמו ב-1849
יחסי גרמניה–טובאלו

**יחסי גרמניה–טובאלו** הם היחסים בין הרפובליקה הפדרלית של גרמניה לבין טובאלו.

## סקירה כללית
הרפובליקה הפדרלית של גרמניה ופיג'י כוננו יחסים דיפלומטיים ב-26 ביוני 1979.

בנובמבר 2017 הוביל ראש ממשלת טובאלו, אנלה סופוגא, משלחת לוועידת האקלים של האו"ם (COP 23) בבון, שם אירח גם סדנה.

## כלכלה ופיתוח
הסחר הדו-צדדי בין גרמניה לטובאלו הוא צנוע. על פי נתוני DESTATIS, גרמניה ייצאה לטובאלו בשווי 10,000 אירו בשנת 2019 וייבאה סחורות בשווי 126,000 אירו מהמדינה.

הספנות הימית היא סקטור חשוב מאוד עבור טובאלו. חברות ספנות גרמניות מנהלות משרד גיוס בפונאפוטי.

שיתוף הפעולה הגרמני עם טובאלו לובש צורה של מיקרו-פרויקטים.

חברת Deutsche Gesellschaft für Internationale Zusammenarbeit (GIZ) GmbH מבצעת גם פרויקטים בארצות האוקיינוס השקט שממנו נהנית טובאלו. מטרת הפרויקט האזורי הנוכחי, התמודדות עם שינויי אקלים באזור איי האוקיינוס השקט, היא לחזק את יכולות ההסתגלות לשינויי האקלים באזור על ידי מתן שירותי ייעוץ בין השנים 2009–2020. המימון הכולל של הפרויקט לאורך השנים הסתכם ב-53,472 מיליון אירו.

גרמניה גם מסייעת לקדם את התפתחות טובאלו באמצעות תרומותיה לקרן האירופית לפיתוח (EDF).

טובאלו חברה בקבוצת המדינות בנושא אקלים וביטחון באו"ם.

## נציגויות דיפלומטיות
* גרמניה מיוצגת בטובאלו באמצעות שגרירותה בוולינגטון, ניו זילנד.
* טובאלו מיוצגת בגרמניה באמצעות שגרירותה בבריסל, בלגיה.

## קישורים חיצוניים
* יחסי גרמניה–טובאלו, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
פולקסווגן ID

**פולקסווגן ID** היא משפחת מכוניות חשמליות מתוצרת חברת פולקסווגן. המכוניות מיוצרות על בסיס פלטפורמת MEB (ראשי תיבות של: **M**odularer **E**-Antriebs-**B**aukasten) שנבנתה במיוחד עבור המכוניות החשמליות של פולקסווגן ושאר חברות הבית שלה. משמעות השם ID הם ראשי תיבות של "**I**ntelligent **D**esign" (בתרגום לעברית: תכנון חכם). הדגם הראשון במשפחה הוצג כמכונית קונספט בתערוכת הרכב של פריז בשנת 2016. במהלך השנים הוצגו מגוון רכב של דגמים בקטגוריות שונות. הדגם הראשון שעבר לייצור סדרתי הוא הפולקסווגן ID.3.

## דגמים בייצור סדרתי

## דגמים המיועדים לייצור סדרתי

## דגמי קונספט

## קישורים חיצוניים

## הערות שוליים

*
+
יחסי גרמניה–סמואה

**יחסי גרמניה–סמואה** הם היחסים בין הרפובליקה הפדרלית של גרמניה לבין המדינה העצמאית של סמואה.

## סקירה כללית
במרוצת המאה ה-19 קיבלו על עצמם רוב התושבים את הנצרות בהשפעת מסיונרים אנגלים ואחרים.
בשנת 1899 הייתה סמואה המערבית לקולוניה גרמנית, בעוד האיים המזרחיים היו למושבה אמריקאית.

ב-29 באוגוסט 1914, בתחילת מלחמת העולם הראשונה, נכבשה סמואה הגרמנית על ידי חיל משלוח מניו זילנד. ניו זילנד המשיכה להחזיק באי עד שנת 1962 תחת משטר נאמנות של האו"ם, אז הפכה סמואה המערבית למדינה עצמאית.

הרפובליקה הפדרלית של גרמניה וסמואה כוננו יחסים דיפלומטיים ב-18 במאי 1972.

## כלכלה ופיתוח
היחסים הכלכליים הדו-צדדיים מוגבלים. הסחר הדו-צדדי בין גרמניה לסמואה הוא מאוד צנוע. על פי נתוני משרד הסטטיסטיקה הפדרלי, גרמניה ייצאה סחורות בשווי 2.858 מיליון אירו לסמואה בשנת 2019 וייבאה סחורות בשווי 299,000 אירו מהמדינה.

סמואה הייתה בעבר מדינה בראש סדר העדיפויות של שיתוף הפעולה הגרמני באוקיינוס השקט. כעת, שיתוף הפעולה בפיתוח מתרחש בעיקר באירופה. לתקופה שבין 2014 ל-2020, גרמניה תמכה בסמואה בהיקף של 20 מיליון אירו לפרויקטים של שיתוף פעולה בפיתוח עם סמואה וכן 4.5 מיליון אירו נוספים לקידום אנרגיות מתחדשות. גרמניה תומכת בפיתוח מדינת האי באוקיינוס השקט באמצעות תרומותיה לקרן האירופית לפיתוח (EDF).

ה-Deutsche Gesellschaft für International Zusammenarbeit (GIZ) מבצעת גם פרויקטים שונים בארצות האוקיינוס השקט, מהם נהנית סמואה. מטרת הפרויקט האזורי התמודדות עם שינויי אקלים באזור איי האוקיינוס השקט היא לחזק את יכולות ההסתגלות לשינויי האקלים באזור באמצעות מתן שירותי ייעוץ. המימון הכולל לפרויקט לאורך תקופת 2020 מסתכם ב-53.472 מיליון אירו.

גרמניה גם עוסקת באופן פעיל בתמיכה בסמואה, במיוחד בקידום מיקרו-פרויקטים ברמה העירונית.

בפרויקט משותף עם הארכיון הלאומי של ניו זילנד, גרמניה מסייעת לרשות הארכיון והרשומות הלאומית של סמואה לבנות יכולות לדיגיטציה ושימור חומרים היסטוריים.

## נציגויות דיפלומטיות
* גרמניה מיוצגת בסמואה באמצעות שגרירותה בוולינגטון, ניו זילנד.
* סמואה מיוצגת בגרמניה באמצעות שגרירותה בבריסל, בלגיה.

## קישורים חיצוניים

* יחסי גרמניה–סמואה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
פרס ייראן גוסטבסון

**פרס ייראן גוסטבסון** (בשוודית: **Göran Gustafssons stiftelse**) הוא פרס שוודי לאומי עבור הישגים מדעיים מצטיינים, המוענק מדי שנה על ידי האקדמיה המלכותית השוודית למדעים בתחומים הבאים: כימיה, מתמטיקה, רפואה, ביולוגיה מולקולרית ופיזיקה. הוא נוסד באמצעות תרומה של איש העסקים השוודי ייראן גוסטפסון ונקרא על שמו. נכון לשנת 2020, סכום הפרס הוא כ־450,000 דולר הניתן כמענק מחקר ו־25,000 דולר כבונוס פרטי.

## זוכי הפרס
### כימיה

### מתמטיקה

### ביולוגיה מולקולרית

### רפואה

### פיזיקה

## קישורים חיצוניים

* 

גוסטבסון
גוסטבסון
מפרץ המלך ג'ורג' (אלסקה)

**מפרץ המלך ג'ורג**' (באנגלית: **King George Bay**)  הוא מפרץ בחוף הצפון-מערבי של האי אטולין, בארכיפלג אלכסנדר, במחוז וראנגל (Wrangell County) בדרום-מזרח מדינת אלסקה שבארצות הברית.

המפרץ ממוקם 3.2 קילומטרים מדרום לכניסה של מעבר צ'יצ'אגוף אל מצר סטיקיין.

המפרץ ממוקם 12 קילומטרים דרומית-מערבית מהאי וראנגל.

## קישורים חיצוניים

* מפרץ המלך ג'ורג' באתר alaska.guide
* מפת אזור מפרץ המלך ג'ורג'
* מזג אוויר נוכחי מעודכן במפרץ המלך ג'ורג'
** תחזית מזג אוויר עדכנית ארוכת טווח עבור מפרץ המלך ג'ורג'
** סטטיסטיקות מזג אוויר עבור מפרץ המלך ג'ורג'
* נתוני שקיעת/זריחת שמש/ירח עדכניים עבור מפרץ המלך ג'ורג'
* נתוני גאות/שפל עדכניים עבור מפרץ המלך ג'ורג'

## הערות שוליים

ג'ורג'
יחסי הממלכה המאוחדת – פיג'י

ממוזער|הנציבות העליונה של פיג'י בלונדון
**יחסי הממלכה המאוחדת–פיג'י** הם היחסים בין הממלכה המאוחדת של בריטניה הגדולה וצפון אירלנד לבין הרפובליקה של פיג'י.

## סקירה כללית
במאה ה-19 החלו המתיישבים הראשונים להגיע מאירופה לפיג'י (אשר הביאו סוחרים הודים), והיא הפכה למושבה של האימפריה הבריטית בשנת 1874.

פיג'י קיבלה עצמאות בשנת 1970, ומיד לאחר העצמאות, ב־10 באוקטובר 1970, כוננו שתי המדינות יחסים דיפלומטיים והיא הצטרפה לחבר העמים הבריטי. בשנת 1987 התחוללו במדינה שתי הפיכות צבאיות. ההפיכה הראשונה הגיעה בגלל הדומיננטיות של הקהילה ההודית בממשלת פיג'י והשנייה שהגיעה ארבעה חודשים לאחר מכן כנגד המונרכיה הבריטית. ישנם הרואים בשתי ההפיכות אירוע אחד שהחל ב-14 במאי והסתיים בסוף ההפיכה השנייה עם הכרזתה של פיג'י כ"הרפובליקה של פיג'י" ועשר שנים לאחר מכן כ"הרפובליקה של איי פיג'י". לאחר ההפיכה ב-1987 עזבה פיג'י את חבר העמים, אליו חזרה ב-1997, הושעתה ממנו ב-2000 והוחזרה ב-2001, הושעתה בשנית ב-2006 והוחזרה לבסוף ב-2014).

שר החוץ של פיג'י טבולה הביע דאגה ב-11 ביולי 2006 מפני מהלכי ממשלת בריטניה להפחתת נוכחותה באזור האוקיינוס השקט. "לא היינו מרוצים מכך ובהזדמנויות, הודענו להם על האיוולת שהחלטתם לצמצם את נוכחותם באוקיינוס השקט", אמר טבולה. בריטניה כבר סגרה את הקונסוליה שלה בקיריבטי ובעקבות זאת סגרה את משימותיה בטונגה בשנת 2005 ובוונואטו בשנת 2006. בריטניה פרשה גם ממזכירות קהילת האוקיינוס השקט, ארגון אזורי בו הייתה חברה מייסדת ותורמת גדולה. טבולה אמר כי הנסיגה הבריטית עשויה ליצור ואקום כוח שאחרים יכולים לנצל. עידן המלחמה הקרה החדשה עשוי להגיע לאזור האוקיינוס השקט, לדבריו, עם יריבות בין סין לטאיוואן, כמו גם בין סין ליפן.

## נציגויות דיפלומטיות
* פיג'י מחזיקה בבריטניה נציבות עליונה בלונדון.
* בריטניה מחזיקה בפיג'י נציבות עליונה בסובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
The Man in Selya's Life

**The Man in Selya's Life** (בפיליפינית: **Ang Lalaki sa Buhay ni Selya**; בעברית: **האיש בחייה של סלייה**) הוא סרט פיליפיני שנוי במחלוקת משנת 1998, העוסק באישה שמתעמתת עם הדעה הקדומה שלה בתוך קהילת הרכלנים הלא-סובלניים וההומופוביים, כשהיא בוחרת בין שני גברים.

## תקציר
העלילה מגוללת את סיפורה של סלייה (רוזנה רוסס), מורה בבית ספר. היא רוצה יותר מחויבות מצד בובי (גארדו ורסוזה), איתו היא מקיימת מערכת יחסים מינית, אך הוא מסרב לתת לה את מבוקשה ועוזב אותה. סלייה בורחת ובסופו של דבר מגיעה לעיירה קטנה, בה היא פוגשת את פילינג (אווה דארן), שגם עוסקת בהוראה, ואת דייב (ריקי דבאו), הומוסקסואל בארון. אנשי העיירה הם הומופוביים, והיא מתחילה לשמוע ביקורות מרושעות ורכילות שלוחת רסן כאשר היא מתחילה להיות במערכת יחסים עם דייב. סלייה מבינה שהדברים לא ייגמרו בטוב, בעוד דייב לא מעוניין במערכת יחסים מינית איתה, והיא נוטשת את דייב, אף על פי שהציע לה להינשא לו.

סלייה חוזרת לבובי, רק כדי להתחרט על החלטתה, והוא הכניס אותה להיריון ועדיין לא השתנה. סלייה מחליטה אז לחזור לדייב ולגדל את הילד שלה איתו. בסופו של דבר, היא שמחה על החלטתה לחיות עם דייב באיחוד אזרחי, אף על פי שמערכת היחסים שלהם נשארה אפלטונית, ומבינה את ערכה כאישה. בסוף, בעוד בובי מנסה לקחת אותה ואת הילד שלהם מדייב, סלייה מתעמתת עם האירוניה שלה, ומפגינה באומץ את חוזק האופי שלה בעוד היא גוברת על תשוקותיה הגופניות ובוחרת בקשר היותר מתגמל רגשית.

## צוות השחקנים
* רוזנה רוסס בתפקיד סלייה
* ריקי דבאו בתפקיד דייב
* גארדו ורסוזה בתפקיד בובי
* אלן פול בתפקיד קרדינג
* אווה דארן בתפקיד פילינג
* כריספין פינדה בתפקיד אימו
* גיגי לוקסין בתפקיד בלן
* סנדיק מילאדו בתפקיד אבט
* מאקי וילאלון בתפקיד דידיי
* ג'ון נילסן אפילדו בתפקיד רמונסיטו
* רנטו דל פרדו בתפקיד אמבו
* וירג'י לופז בתפקיד דידינג

## פרסים

## קישורים חיצוניים

קטגוריה:סרטי 1998
קטגוריה:סרטים בפיליפינית
קטגוריה:סרטים פיליפיניים
קטגוריה:סרטי להט"ב פיליפיניים
קטגוריה:סרטים בטאגאלוג
קטגוריה:סרטים הומוסקסואליים
גביע המדינה בכדורגל 2020/2021

[250px|ממוזער|[נשיא מדינת ישראל|נשיא המדינה, ראובן ריבלין, מעניק את גביע המדינה בכדורגל לעונת 2020/2021 למכבי תל אביב, בלומפילד, 2 ביוני 2021]]
**[[גביע המדינה בכדורגל]]** לעונת **[[עונת 2020/2021 בליגת העל בכדורגל|2020/2021]]** היא התחרות ה-82 מאז היווסדה וה-68 מאז קום מדינת ישראל. משחקי התחרות החלו ב-19 בנובמבר 2020, ומשחק הגמר נערך ב-2 ביוני 2021.

עקב הסגר השני במגפת הקורונה משחקי הליגות הנמוכות בישראל נדחו. לפיכך הוחלט כי כל קבוצות ליגה ב' ו-ליגה ג' לא ייקחו חלק בתחרות.

הזוכה בשנה זו היא מכבי תל אביב בניצחון על הפועל תל אביב 1:2 בהארכה. זהו הניצחון ה-24 של מכבי תל אביב בגמר גביע המדינה.

## סיבוב רביעי
עקב הרחבת מספר קבוצות בליגה א' 8 קבוצות (4 מכל מחוז) החלו בשלב מוקדם יותר. המנצחות בשלב זה העפילו לסיבוב החמישי.

## סיבוב חמישי
בשלב זה משתתפות קבוצות 4 המנצחות מהשלב הקודם ויתר קבוצות ליגה א' ומתמודדות ביניהן לפי חלוקה למחוזות צפון ודרום. המנצחות מעפילות לסיבוב השביעי. (הסיבוב השישי בוטל).

## סיבוב שביעי
בסיבוב משתתפות המעפילות מן הסיבוב החמישי ובנוסף 12 קבוצות מהליגה הלאומית כאשר 4 קבוצות נוספות מהלאומית מעפילות אוטומטית לסיבוב השמיני לפי הגרלה (הפועל ירושלים, סקציה נס ציונה, הפועל עפולה והפועל כפר שלם).

## סיבוב שמיני
הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל. משחקי הסיבוב שוחקו בין 19 בפברואר 2021 ל-22 בפברואר 2021.

## שמינית הגמר
הסיבוב בהשתתפות 16 המעפילות מהסיבוב השמיני. משחקי הסיבוב שוחקו בין 15 במרץ 2021 ל-17 במרץ 2021.

## רבע הגמר
הסיבוב בהשתתפות 8 המעפילות משמינית הגמר. משחקי הסיבוב שוחקו בין 20 באפריל 2021 ל-22 באפריל 2021.

## חצי הגמר
הסיבוב בהשתתפות ארבע המעפילות מרבע הגמר. שני המשחקים תוכננו להיערך באצטדיון בלומפילד בתאריכים 11-12 במאי 2021, אך בעקבות התחוללות מבצע שומר החומות נקבע כי חצי הגמר בין הפועל תל אביב לבין בית"ר תל אביב בת ים יערך בתאריך 19 במאי, וחצי הגמר בין מכבי חיפה לבין מכבי תל אביב יערך בתאריך 20 במאי, שניהם באצטדיון הצפוני סמי עופר, וללא קהל במגרש.

## הגמר

## ראו גם
* עונת 2020/2021 בליגת העל בכדורגל
* עונת 2020/2021 בליגה הלאומית
* ליגה א' (כדורגל)
* עונת 2021/2022 בליגה האזורית
* אלוף האלופים
* גביע המדינה בכדורגל
* גביע המדינה בכדורגל נשים 2020/2021

## קישורים חיצוניים

* עונת 2020/2021 בגביע המדינה, באתר ההתאחדות לכדורגל בישראל

קטגוריה:אירועי ספורט שהושפעו ממגפת הקורונה
קטגוריה:עונות בגביע המדינה בכדורגל
קטגוריה:2020 בישראל: כדורגל
קטגוריה:2021 בישראל: כדורגל
קטגוריה:תחרויות כדורגל ב-2020
קטגוריה:תחרויות כדורגל ב-2021
פרס ח'וברי

**פרס ח'וברי** (בשוודית: **Sjöbergpriset**) הוא פרס שנתי בין־לאומי, המיועד ליחידים או לקבוצות מחקר שתרמו משמעותית למחקר הסרטן. הפרס מורכב מ־100,000 דולר אמריקאי כבונוס פרטי ו־900,000 דולר כמענק מחקר למימון מחקרים עתידיים, המהווים סך של מיליון דולר אמריקאי, נכון לשנת 2024. הפרס ממומן על ידי קרן ח'וברי והאקדמיה השוודית המלכותית למדעים אחראית להחלטה על זוכי הפרס. הקרן הוקמה בשנת 2016 על ידי איש העסקים בנגט ח'וברי, שתרם שני מיליארד קרונות שוודיות (כ־240 מיליון דולר בשנת 2016) לצורך קידום מחקר מדעי המתמקד בסרטן, בריאות ואיכות הסביבה והפרס הראשון הוכרז ב־14 בפברואר 2017.

## זוכי הפרס
להלן רשימת הזוכים נכון לשנת 2024:

## קישורים חיצוניים
* אתר האינטרנט של קרן ח'וברי 
* אתר האינטרנט של הפרס באקדמיה השוודית המלכותית למדעים 

## הערות שוליים

ח'וברי
ח'וברי
סטלה שטיינבאך

**אנה מריה (סֶטֶלָה) שטיינבאך** (בהולנדית: **Anna Maria (Settela) Steinbach**; 23 בדצמבר 1934, בוכטן – 31 ביולי 1944 אוושויץ) הייתה נערה הולנדית אשר נרצחה בתאי הגזים במחנה ההשמדה אושוויץ-בירקנאו. בתחילה זוהתה כיהודיה הולנדית, זהותה והקשר שלה לקבוצת הסינטי התגלו בשנת 1994.

שטיינבאך נולדה בבוכטן (כיום חלק מסיטרד-חליין, בדרום לימבורג) כבתו של סוחר וכנר. ב-16 במאי 1944, אורגנה פשיטה משטרתית נגד אנשי הרומני ברחבי הולנד. שטיינבאך נעצרה באיינדהובן. ממש באותו יום היא הגיעה עם עוד 577 אנשים לוסטרבורק. מאתיים שבעים ותשעה אנשים הורשו לעזוב, מכיוון שאף על פי שהם גרו בקרונות, הם לא היו צוענים. בווסטרבורק גולח ראשה של שטיינבאך כדי למנוע כינים. כמו שאר הנערות והנשים הצועניות, היא לבשה סדין קרוע סביב ראשה כדי לכסות את ראשה הקירח.

ב-19 במאי הועלתה סטלה יחד עם 244 צוענים נוספים לאושוויץ-בירקנאו ברכבת שהכילה גם אסירים יהודים. ממש לפני סגירת הדלתות, היא כנראה בהתה דרך הפתח בכלב חולף או בחיילים הגרמנים. רודולף ברסלאוור, אסיר יהודי בווסטרבורק, שצילם סרט בהוראת מפקד המחנה הגרמני, צילם את תמונת המבט המפוחד של סטלה בוהה מחוץ לקרון. אדם אחר בשם קראסה וגנר שהיה באותו קרון שמע את אמה של סטלה קוראת בשמה ומזהירה אותה להוציא את ראשה מהפתח. וגנר שרד את אושוויץ והצליח לזהות את סטלה בשנת 1994.

## מותה
ב־22 במאי הגיעו הצוענים ההולנדים, ביניהם שטיינבאך, לאושוויץ-בירקנאו. הם נרשמו והועברו לאזור הצועני. צוענים שהיו כשירים לעבודה הועברו למפעלי תחמושת בגרמניה. שלושת אלפים הצוענים הנותרים הוכנסו לתאי הגזים בתקופה שבין יולי ל-3 באוגוסט. שטיינבאך, אמה, שני אחיה, שתי אחיות, דודה, שני אחיינים ואחיינית היו חלק מקבוצה זו. ממשפחת שטיינבאך רק האב שרד; הוא נפטר בשנת 1946 ונקבר בבית העלמין במאסטריכט.

## זיהוי הילדה בתמונה
לאחר המלחמה נעשה שימוש בשבריר שבע השניות בסרטו של ברסלאוור בסרטים תיעודיים רבים. דמותה של הילדה הצעירה האלמונית בוהה מתוך העגלה מלאת פחד ועומדת להיות מועברת לאושוויץ הפכה לאחד מסמלי השואה. עד 1994 היא הייתה ידועה רק כ"הילדה עם כיסוי הראש". ההנחה הייתה שהיא יהודייה, שכן במשך שנים רבות לא הוקדשה תשומת לב לרצח העם של 500,000 עד 1,500,000 צוענים שנרצחו על ידי הגרמנים ברחבי אירופה.

בדצמבר 1992, העיתונאי ההולנדי עאד וגנאר החלה לחקור את זהותה. על ידי חקירת מספרי הקרונות שהופיעו בסרטון, מספר 10, 16 או 18, תיאור הקרון וזהות מזוודה בודדת שמופיעה לשבריר שנייה בסרטון, הוא גילה במהירות שהובלת המגורשים התרחשה ב-19 במאי 1944 ובקרונות גורשו צוענים הולנדים ויהודים. ב-7 בפברואר 1994 ואגנר הצליח לחשוף את זהותה של שטיינבאך.

החיפוש אחר זהותה של סטלה שטיינבאך תועד בסרט התיעודי של שרי דוינס "Settela, Face of the Past". ווגנאר פרסם את מחקריו בספר "Settela; het girl heeft haar naam terug".

## קישורים חיצוניים

## הערות שוליים

קטגוריה:הולנדים שנהרגו במלחמת העולם השנייה
קטגוריה:השמדת הצוענים במלחמת העולם השנייה
קטגוריה:אסירים במחנה וסטרבורק
קטגוריה:נספים במחנה ההשמדה אושוויץ
קטגוריה:ילדים בשואה: הולנד
קטגוריה:ילידות 1934
קטגוריה:הולנדים שנולדו ב-1934
קטגוריה:נפטרות ב-1944
קטגוריה:הולנדים שנפטרו ב-1944
100 Days Before the Command

(ברוסית: **Сто дней до приказа**; בעברית: **100 ימים לפני הפקודה**) הוא סרט דרמה סובייטי משנת 1990, שבוים על ידי חוסיין ארקנוב.

## עלילה
הסרט, שנוצר מספר חודשים לפני התפרקות ברית המועצות, עוקב אחרי שלושה מתגייסים לצבא האדום, זירין, בליקוב ואלין. לסרט אין מבנה סיפורי, ובמקום עלילה רציפה נעשה שימוש בווינייטות (סיפורים קצרים) כדי להראות את התנאים שבהם חיו אנשי הצבא הסובייטי.

## צוות השחקנים
* ולדימיר זמנסקי בתפקיד "האיש האלמוני" (The Unknown Man)
* ארמן ג'יגרחניאן בתפקיד מפקד החטיבה
* אולג וסילקוב בתפקיד אלין
* רומן גרקוב בתפקיד זוב
* ולרי טרושין בתפקיד קודרין
* אלכסנדר צ'יסלוב בתפקיד זיירין
* מיקהייל סולומטין בתפקיד בליקוב
* סרגיי רומנטסוב בתפקיד טיטרנקו
* סרגיי ביסטריטסקי בתפקיד סגן בכיר אומנוב
* ילנה קונדוליינן בתפקיד מוות (Death)
* אולג קוסיינוב בתפקיד מלאך (Angel)
* סרגיי סמיונוב בתפקיד קפטן
* מריה פוליטסיימקו בתפקיד אישה בשדה
* ואדים פיאנקוב בתפקיד טוראי ראשון

## תגובת היוצר
יורי פוליאקוב אמר שהסרט היה רע, אך התחנן בפני הבמאי שייתן לו את ה-DVD של הסרט כשנסע לחוץ לארץ, כדי להרצות באוניברסיטאות בארצות הברית.

## קישורים חיצוניים

## הערות שוליים

קטגוריה:סרטי 1990
קטגוריה:סרטים ברוסית
קטגוריה:1990 בברית המועצות
קטגוריה:סרטים סובייטיים
קטגוריה:סרטי להט"ב
יום הגאווה האיראני

שמאל|220px
**יום הגאווה האיראני** (בפרסית: **روز افتخار ایران**; נקרא גם "היום הלאומי של המיעוטים המיניים" או "היום הלאומי של הלהט"בים האיראנים") הוא אירוע גאווה שנתי של קהילת הלהט"ב באיראן מאז 2010. יום זה מתקיים ביום שישי הרביעי של חודש יולי, או ביום השישי הראשון בחודש מורדאד בלוח השנה הפרסי.

## סקירה כללית
באיראן, פעילות מינית להט"בית אינה חוקית ועלולה להיות כרוכה בעונש מוות. לדברי עומאר קודוס, פעיל לזכויות הומוסקסואלים בממלכה המאוחדת, ממשלת איראן עושה בין היתר שימוש באישומים מפוברקים ובמשפטי ראווה כדי להוציא להורג הומוסקסואלים איראנים, וכדי לרדוף אותם תוך הסוואת פעולות אלה מהקהילה הבינלאומית. בשנת 2007, בעת פורום שנערך באוניברסיטת קולומביה, אמר נשיא איראן מחמוד אחמדינז'אד לנשיא האוניברסיטה לי בולינגר:  אף על פי כן, קבוצה קטנה בת 20 עד 30 פעילי להט"ב, המכנים עצמם "אנשי הקשת בענן" (رنگین‌کمانی‌ها), מציינים את יום הגאווה האיראני מאז 2010.

היום הוכרז לראשונה על ידי קבוצת פעילי להט"ב איראניים בבלוג בחודש יולי 2010. מדי שנה התאספו פעילי להט"ב איראניים ברחבי הבירה טהראן, ובחשאי צילמו עצמם מניפים את דגל הגאווה ואוחזים בכרזות עם סיסמות. הם נאלצו להסתיר את פניהם כדי למנוע אלימות משטרתית והעמדה לדין. פעילים קיימו את האירוע גם בערים אחרות, בהן כרמאן. בשנת 2017, לראשונה, החליטו המארגנים לקיים את האירוע בשטח פתוח כאשר הוצע להם קרון התצוגה הראשונה בתהלוכת מצעד הגאווה באמסטרדם, אם כי היה עליהם לכסות את פניהם על מנת להימנע מהעמדה לדין עם שובם לאיראן. על אירוע 2017 אמרו המארגנים: "צערנו אינו עמום, אך אנו, קשתות הענן של איראן, זועקים את האושר שלנו כצורה של התנגדות ואנו שומרים על האופוריה שלנו בחיים כלפיד הצדק".

## ראו גם

* להט"ב ואסלאם
* הומוסקסואליות ודת

## קישורים חיצוניים
* 
* אתר רשמי לקהילה הלהט"בית באיראן 

## הערות שוליים

קטגוריה:להט"ב: אירועים
קטגוריה:איראן: תרבות
קטגוריה:להט"ב באיראן
יחסי הממלכה המאוחדת – סמואה

[ממוזער|ראש ממשלת סמואה [טוילאפה איונו סייללה מליאלגאוי נפגש עם שר החוץ הבריטי בוריס ג'ונסון בפגישת ראשי ממשלות חבר העמים הבריטי בלונדון, 2018]]
**יחסי הממלכה המאוחדת–סמואה** הם היחסים בין הממלכה המאוחדת של בריטניה הגדולה וצפון אירלנד לבין המדינה העצמאית של סמואה.

## סקירה כללית
במהלך מלחמת האזרחים השנייה בסמואה בשנים 1898–1899 עמדה בריטניה יחד עם ארצות הברית לצד המלך טנומאפילי הראשון נגד מטאאפה יוספו שנתמך על ידי האימפריה הגרמנית.

בריטניה הכירה בסמואה בשנת 1962, לאחר עצמאותה מניו זילנד, ובספטמבר 1970 כוננו שתי המדינות יחסים דיפלומטיים.

בשנת 2019 פתחה בריטניה נציבות עליונה באפיה, כחלק מחיזוק היחסים עם האי.

## נציגויות דיפלומטיות
* בריטניה מחזיקה בסמואה נציבות עליונה באפיה.
* סמואה מיוצגת בבריטניה באמצעות שגרירותה בבריסל, בלגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מגע של איכות

**מגע של איכות** (באנגלית: **A Touch of Class**) הוא סרט קומדיה רומנטית בריטי, בבימויו של מלווין פרנק, עם גלנדה ג'קסון וג'ורג' סיגל בתפקידים הראשיים.

הסרט צולם בלונדון וב"קוסטה דל סול" בדרום ספרד.

ג'קסון לוהקה לסרט לאחר שהשתתפה בתפקידים קומיים במופע הטלוויזיה של מורקמב ווייז והרשימה את המפיק והבמאי מלווין פרנק כבעלת יכולת קומית.

## תקציר העלילה
סטיב בלקברן (ג'ורג' סיגל) הוא מנהל בכיר בחברת ביטוח גדולה בלונדון. הוא אמריקאי שגר חמש שנים בלונדון, נשוי לגלוריה (הילדגרד ניל) ויש להם שני ילדים. בעת משחק בייסבול הוא נתקל באישה שמושכת את תשומת ליבו. מאוחר יותר הוא חולק איתה נסיעה במונית והם מתוודעים זה לזה. היא אומרת לו ששמה ויקי אלסיו (גלנדה ג'קסון), היא גרושה עם שני ילדים ועובדת כמעצבת אפנה ותפקידה "לגנוב" דוגמאות של המתחרים. הוא מזמין אותה לארוחה ואחר כך לחדר במלון אבל היא ממהרת לעבודתה ומציעה לו למצוא מקום לסוף שבוע שבו השמש זורחת כל הזמן.

סטיב מתחמק מאשו ומזמין שני כרטיסי טיסה למאלגה. בשדה התעופה פוגש אותו חבר לשעבר, וולטר מנקס (פול סורבינו), וסטיב חייב לשבת לידו כל הטיסה. במלגה שוכר פול מכונית פיאט 124 ומזמין את סטיב לנסוע איתו אך זה מתחמק ובסוף הוא נאלץ לנסוע במכונית פיאט 600 קטנה ומקרטעת למלון שלהם במרבלה, ב"קוסטה דל סול". הם נאלצים להיסחב עם המזוודות לקומה גבוהה כדי לקבל שם חדר ממנו רואים את צוק גיברלטר.

בחדר "נתפס לו הגב" והוא זקוק לטיפול רפואי. הם רבים כל הזמן על ההבדל בין המינים ובין האנגלים והאמריקאים. הם משתדלים להתחמק מוולטר ואשתו אבל לבסוף וולטר מגלה זאת ומתוודה לפני סטיב שגם הוא התאהב פעם קשות ונאלץ לוותר לאחר טיפול פסיכיאטרי שעלה לו 18,000 דולר.

לאחר ויכוח גדול בין סטיב לוויקי הם מחליטים לחזור מיד ללונדון אבל הטיסה לשם מלאה. הם חוזרים למלון ומטיחים זה בזה חפצים שונים עד שבחוסר כוחות סטיב מנסה להסיר את מכנסיו התקועים ולא מצליח, היא צוחקת והם מתעלסים ומכאן יחסיהם מתהדקים.

בלונדון שוכר סטיב דירה קטנה וזולה ברובע סוהו למפגשים חטופים עם ויקי. כדי להימנע מגילוי, זמנו למפגשי אהבה קצוב. פעם אחת הוא יורד עם הכלב לוויקי אך שוכח אותו אצלה וברגע האחרון מצליח לחזור אליה ולהחזיר את הכלב.

לבסוף הוא רואה שהמצב לא יכול להימשך ושולח לה מברק. בינתיים הוא מתחרט ומבקש לבטל את המברק אבל היא קבלה אותו וכאשר הוא מגיע לדירה הוא רואה אותה מחכה ברחוב למונית אך לא רודף אחריה.

ויקי עוצרת מונית וגבר מבקש לחלוק אתה את הנסיעה. היא שואלת אותו אם הוא נשוי וכשהוא עונה בחיוב, היא מתרחקת משם.

## צוות השחקנים

## פרסים
* פרס גלובוס הזהב לשחקן הטוב ביותר - סרט קומדיה או מוזיקלי – ג'ורג' סיגל.
* פרס גלובוס הזהב לשחקנית הטובה ביותר - סרט קומדיה או מוזיקלי – גלנדה ג'קסון
* פרס אוסקר לשחקנית הטובה ביותר - גלנדה ג'קסון.
* מועמדות לפרס אוסקר לפסקול המקורי הטוב ביותר.
* מועמדות לפרס אוסקר לשיר המקורי הטוב ביותר.
* מועמדות לפרס אוסקר לסרט הטוב ביותר.
* מועמדות לפרס אוסקר לתסריט המקורי הטוב ביותר.

## קישורים חיצוניים

* קדימון למגע של איכות, באתר יוטיוב
* שיר הנושא - מגע של איכות באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:לונדון בקולנוע
קטגוריה:סרטי 1973
קטגוריה:סרטי דרמה רומנטית
קטגוריה:סרטים באנגלית
קטגוריה:סרטים בריטיים